Endamálið er at betra um undirvísingarskipanir í teimum ymisku londunum við at geva hvør øðrum íblástur. Í ár vóru trý høvuðsevni: skúlaleiðsla, at skaffa arbeiðsmegi og lærarar, sum megna at undirvísa við tí vitanini, sum finst í 21. øld. Tað, sum hevur størst týdning í einhvørjari skúlaskipan, eru væl útbúnir og motiveraðir lærarar, segði Andreas Schleicher, sum er varastjóri og útbúgvingarráðgevi hjá OECD. Eg fái sostatt enn einaferð váttan fyri, at dygdin í skúlaskipanini stendur og fellur við dygdini av læraranum. Tað sigur seg sjálvt, at eru arbeiðsumstøðurnar hjá læraranum vánaligar, her hugsi eg bæði um fysisku- og sálarligu karmarnar, so nyttar lítið, at hann er vælútbúgvin. Tað vísa kanningar, og tað er almenn vitan, at ein strongdur lærari ikki er ein góður lærari. Hóast tíðirnar ikki eru góðar, og vit mugu hugsa um, hvussu vit fáa sum mest burturúr skattakrónunum, so er tað sera umráðandi, at politikararnir ikki gera skúlaskipanir, í ringum tíðum, fyri at spara pening, so tað á pappírinum sær út til at vera í lagi, men í veruleikanum als ikki riggar. Tí tað er at svíkja tey óseku: børnini. Tey koma at hava strongdar lærarar, sum tessvegna ikki megna at geva dygdargóða frálæru. Hetta vóni eg, at mentamálaráðharrin Bjørn Kalsø hevur í huga, í hesum tíðum, har øll bara tosa um krónur og oyru, ja ella um makrel og fiskiloyvi. --Orsøkin til glógvandi fráveruna hjá lærarum á slíkum skeiðum er altso ikki so einføld, sum eg óttaðist fyri, sigur Anna Dalsgaard, lærari í Tórshavnar kommunuskúla, í Skúlablaðnum nr. 3, 2014--Skúlaleiðslan eigur at fáa eina ávísa upphædd samsvarandi, hvussu nógv starvsfólk eru í skúlanum, og henda upphæddin eigur at kunna verða brúkt til skeiðsluttøku og ráðstevnugjald, sigur Herálvur Jacobsen, formaður Føroya Lærarafelags, í Skúlablaðnum nr. 3, 2014--Vit halda, at tíðin nú er búgvin til at byrja við einum orðblindaflokki fyri næmingar í Tórshavnar kommunu, sigur Selmar Jacobsen, skúlastjóri í Sankta Frans skúla, í Skúlablaðnum nr. 3, 2014